Vladas Radvilavičius

**Vladas Radvilavičius** (sündinud 16. märtsil 1972 Tallinnas) on leedu päritolu Eesti poliitik, ettevõtja ja näitleja. 

Ettevõtjana tegutseb ta kinnisvara ja inkasso alal. 
Näitlejana on ta tuntud eelkõige Eesti telesarjast "Pilvede all". 

1991. aastal lõpetas ta kiitusega Tallinna Polütehnikumi elektronarvutusmasinate ja -seadmete erialal.

Vladas Radvilavičius on võitnud mitu Eesti meistrivõistluste medalit ujumises.

Argipäeviti aastatel 2020-2023 tegi raadiojaama Retro FM hommikusaates "netivalvur Vladasena" ülevaate kõige kuumemast internetiteemast.

## Töö näitlejana
### Telesarja- ja filmirollid
*tegelane ööklubis, "Täna öösel me ei maga", (Taska Productions, 2004)
*"August 1991", (ETV, 2005)
*Artur, "Kelgukoerad" (Kanal 2, 2006)
*Jakob Holm, "Kelgukoerad", Jackpot, (Kanal 2, 2007)
*Kersti isa, "Kelgukoerad" (Kanal 2, 2008)
*Indrek Murakas, "Pilvede all", (Kanal 2, 2010 – 2022)
*KAPO ametnik, "Luuraja ja luuletaja", (Allfilm, 2016)
*Indrek Murakas, "Pilvede all. Neljas õde", (Kartulid ja apelsinid, 2018)
*uurija Teras, "Armastus", (TV3 seriaal, 2023)
*Lauri Solder, füüsik, "Kättemaksukontor", (TV3 seriaal, 2024)

### Teatrirollid
*Hal Maxwell, (Woody Allen "Old Saybrook"), "Topeltwoody", Teoteater (2013–2016) http://www.teoteater.ee/lavastused/topeltwoody/
*Daniel Brozowski, (Ephraim Kishon "Abielutunnistus"), Teoteater (2017–) http://www.teoteater.ee/lavastused/abielutunnistus/
*Frank Meister; veini müügimees, (John Patrick, "The Doctor Will See You Now"), "Doktor, appi!", Komöödiateater (2023)

### Dublaažinäitlejarollid
*kärbes, Hotell Transilvania, "Hotel Trasylvania" (Columbia Pictures, 2012)
*Mark, Võlumaja, "The House of Magic" (nWave Pictures, 2013)
*Ryker, Lennukid 2, "Planes: Fire & Rescue" (Walt Disney Pictures, 2014)
*General, Kuus kangelast, "BigHero 6" (Walt Disney Pictures, 2014)

## Poliitiline tegevus
Ta oli aastatel 2014–2022 Eesti Reformierakonna liige.

*2013 Kohaliku omavalitsuse volikogu valimised – Valimisliit Parteivaba Viimsi – Viimsi – 88 häält 
*2015 Riigikogu valimised – Reformierakond – Harju- ja Raplamaa – 401 häält 
*2017 Kohaliku omavalitsuse volikogu valimised – Reformierakond – Viimsi – 77 häält 
*2017 Viimsi vallavolikogu (asendus)liige, transpordi- ja turvalisuse komisjoni esimees, eelarve- ja arengukomisjoni liige 
*2019 Riigikogu valimised – Reformierakond – Harju- ja Raplamaa – 569 häält

Ta kandideeris 2023. aasta valimistel üksikkandidaadina Riigikokku, kogus valimisringkonnas nr 4 (Harju- (v.a Tallinn) ja Raplamaa) 816 häält ning ei osutunud valituks.

## Isiklikku
Vladas Radvilavičius on pärit Leedu vürstide suguvõsast. Radvilade ajalugu ulatub 14. sajandisse. Suguvõsa esiisaks loetakse Leedu suurvürsti Vytautase õukondlast ja Vilniuse kastellaani Kristinas Astikast (1363–1442 või 1444). Suguvõsa nime aluseks on legend huntide poolt kasvatatud (*rado vilko*) lastest, nimekuju Radvila kasutamine algas Kristinas Astikase poja Radvila Astikas ja pojapoja Mikalojus Radvila ajal. Mikalojus Radvila poegadest (Mikołaj, Jan, ja Jerzy) moodustusid suguvõsa kolm põhiliini. Konkreetselt Vladase suguvõsaliini asutajaks oli Mikołaj Radziwill Must (1515–1565) 16. sajandil. 

Tal on tütred Kerli (1991), Grete (1992) ja Merilin (2001).

## Viited

## Välislingid
*Kairit Tsäro. Häbelik ürgmees. Kroonika, 12. detsember 2012
*Jaan Lukas. Nädala juubilar Vladas Radvilavičius 45. Kesknädal, 15. märts 2017
* Vladas Radvilavičius IMDB
* Vladas Radvilavičius Facebook
* Vladas Radvilavičius Instagram
* Vladas Radvilavičius Twitter